google/wiki40b huggingface dataset:
Andrej Begala

Životopis

V r. 1936-1940 študoval na Učiteľskom ústave v Prešove, 1941 na poddôstojníckej škole v Spišskej Novej Vsi, 1941-1943 na Vojenskej akadémii v Bratislave, 1943 absolvoval kurz spojovacieho vojska v Halle. Od 1943 dôstojník slovenskej armády, od 1945 dôstojník čs. armády, 1949 z armády prepustený, neskôr pracoval v uradníckych povolaniach. Účastník druhého čs. odboja, v máji 1944 s práporom odoslaný na východné Slovensko, kde nadviazal spojenie s partizánmi, ktorým dodával zbrane.
Po vypuknutí SNP v neprítomnosti veliteľa práporu prevzal velenie a odviedol ho k partizánom, od 28.8.1944 príslušník 1. čs. armády na Slovensku, po príchode do Banskej Bystrice pridelený k armádnemu telegrafickému práporu, od 15.10.1944 príslušník 1. taktickej skupiny (Kriváň), po potlačení povstania pokračoval v boji s touto partizánskou skupinou. Po 1948 z politických dôvodov prepustený z armády, 1991 rahabilitovaný v hodnosti pplk.
Tower of London

Dejiny

Dejiny Toweru siahajú do 11. storočia, kedy Viliam Dobyvateľ v rokoch 1066 až 1087 dal postaviť z bieleho mramoru dnešnú White Tower - Bielu vežu, ktorá je jeho historickým jadrom. Pevnosť má pôdorys s rozmermi 36 x 32 metra. V 12. storočí bola okolo pevnosti vybudovaná vodná priekopa. V 13. storočí za vlády Henricha III. sa Tower stal sídlom britských panovníkov. Oliver Cromwell však nechal tieto palácové budovy zbúrať v časoch revolúcie. Tower sa taktiež preslávil ako väzenie. Boli tu uväznené a neskôr popravené dve manželky Henricha VIII.: Anna Boleynová, matka kráľovnej Alžbety I., v roku 1536 a Katarína Howardová v roku 1542. Boli tu väznení i Thomas More, škótski králi John Baliol a Dávid II. , francúzsky kráľ Ján II. Dobrý ako aj anglický kráľ Henrich VI. Od roku 1303 slúži Tower of London tiež ako kráľovská klenotnica v ktorej sú uschovávané britské korunovačné klenoty. 
V roku 1988 bol Tower zapísaný do zoznamu svetového kultúrneho dedičstva UNESCO ako symbol britskej monarchie.
Kláštor Ganagobie

Kláštor Ganagobie je benediktínsky kláštor na juhu Francúzska, cca 30 km od Sisteronu a 18 km od Forcalquier.
Kláštor založil v 10. storočí biskup Sisteron, ktorý ho v roku 965 venoval opátstvu Cluny. V kostole z 12. storočia je na podlahe chóru zreštaurovaná výnimočná trojfarebná (červeno-čierno-biela) románska mozaika z rokov 1120 – 1130. Sú na nej postavy drakov, supov, kentaurov a jednorožcov.
Saint-Maden

Poloha

Obec má rozlohu 6,56 km². Najvyšší bod je položený 70 m n. m. a najnižší bod 17 m n. m.

Obyvateľstvo

Počet obyvateľov obce je 203 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plocháč červený

Popis

Veľkosť 11-15 mm, zfarbenie je červené, lesklé. Hlava je trojuholníková. Oči, tykadlá, hryzadlá a končatiny sú čierne. Zospodu čierny. Celé telo je silne sploštené. Larva je tmavo žltá.
Kappa1 Ceti

Kappa1 Ceti (κ¹ Cet) je hviezda spektrálneho typu G5 v súhvezdí Veľryba. Má magnitúdu 4,83 a je veľmi slabo premenná. Svojou vzdialenosťou od Zeme, ktorá predstavuje necelých 30 svetelných rokov, sa zaraďuje k veľmi blízkym hviezdam. Tvorí zdanlivú dvojhviezdu s Kappa2 Ceti.
La Côte-d’Aime

Poloha

Obec má rozlohu 26,26 km². Najvyšší bod je položený 2 960 m n. m. a najnižší bod 665 m n. m.

Obyvateľstvo

Počet obyvateľov obce je 864 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pilaster

Pilaster je architektonický prvok, ktorý mierne vystupuje na stene (fasáde – priečelí alebo v interiéri). Má tvar neúplného piliera alebo stĺpa a najmä dekoratívnu funkciu (nie je súčasťou konštrukčného systému budovy, ak plní nosnú funkciu ide zväčša o oporu). Často býva členený ako stĺp (pätica, driek a hlavica) a môže mať polkruhový, točitý alebo pravouhlý tvar.
Býva prvkom klasickej architektúry a vytvára dojem, že tvorí stĺp, ktorý je súčasťou konštrukčného systému stavby. Zvýrazňuje okraje dverí, okien alebo portálov, zvýrazňuje zosilnenie muriva alebo iba člení stenu. Pri železobetónových a veľkých budovách môže pilaster zlepšovať klimatické podmienky v budove. V prípade ak sa pilaster použije na schovanie oceľového stĺpa, napr. obmurovaním, bude zvýšená jeho požiarna odolnosť.
Toulouzette

Poloha

Obec má rozlohu 11,26 km². Najvyšší bod je položený 98 m n. m. a najnižší bod 19 m n. m.

Obyvateľstvo

Počet obyvateľov obce je 274 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Radio Beat

Radio Beat je česká rozhlasová stanica, ktorá sa špecializuje na rockovú hudbu, predovšetkým na beat, rock, hard & heavy a podobne. Zameriava sa hlavne na hudobné štýly 60. až 80. rokov 20. storočia.
Stanica začala vysielať 1. januára 2002 ako lokálna pražská rozhlasová stanica. Napriek tomu, že Radio Beat je pomerne ostro štýlovo a časovo vyhranené, za krátky čas si jeho vysielanie získalo veľkú obľubu medzi poslucháčmi. 
Stanica postupne rozširuje sieť pozemných vysielačov a vysielanie sa rozširuje aj na ďalšie miesta Česka. Signálom pokrýva Prahu, stredné Čechy a časť východných Čiech. Radio Beat vysiela aj prostredníctvom internetu.
Maternica

Maternica človeka

Maternica človeka je vnútorný nepárový dutý pohlavný orgán ženy. Uložená je v malej panve medzi močovým mechúrom a konečníkom. Má tvar sploštenej hrušky, obrátenej zúženou časťou smerom dolu. U nulipar (žien ktoré ešte nerodili) je dlhá asi 6 - 8 cm, široká 4 - 5 cm a hrubá 2,5 - 3 cm. Počas gravidity sa mnohonásobne zväčší, takže zasahuje vysoko do brušnej dutiny až po bránicu. Jej hmotnosť sa zväčší zo 40 - 50 g na 1000  g. Po pôrode sa znova zmenší, ale v každom smere ostáva o 1cm väčšia a hmotnosť sa zväčšuje o 60 g.
Maternica sa delí na dve hlavné časti: krčok maternice (lat. cervix uteri) a telo maternice. Medzi nimi je zúženina úžina maternice (lat. isthmus uteri). 
Do maternice vyúsťujú dva vajcovody v dvoch rohoch maternice (lat. cornu uteri). Medzi rohmi sa telo vyklenuje do dna maternice (lat. fundus uteri). Predná plocha maternice - lat. facies vesicalis - nalieha na močový mechúr a smeruje dole dopredu, zadná stena tela má kontakt s črevami - lat. facies intestinalis- a smeruje dozadu nahor.
Z histologického hľadiska sa stena maternice skladá z troch vrstiev – maternicová sliznica (lat. endometrium), svalovina maternice (lat. myometrium) a pobrušnicový obal maternice (väzivový obalu, ktorý je tvorený z pobrušnice ;lat. perimetrium) - a väzov, ktoré maternicu držia v priestore. Sliznica maternice sa cyklicky mení – menštruácia.
Fyziologická poloha maternice v malej panve sa označuje ako antversio et anteflexio uteri, čo znamená, že medzi maternicou a pošvou je uhol 90° a okrem toho je maternica ohnutá dopredu vzhľadom ku krčku. Pri ochabnutí väzov, ktoré fixujú maternicu, alebo pri poškodení, pôrode maternica klesá a ohýba sa dozadu (tzv. prevrátená maternica).

Embryológia maternice

Základnou štruktúrou pri embryologickom vývoji maternice je paramezonefrický vývod (Müllerov vývod), ktorý u plodu mužského pohlavia zaniká. Je to párová štruktúra pôvodom z mezodermu, uložená laterálne od mezonefrických vývodov. Počas embryonálneho vývoja postupne zdola nahor splýva. Horné časti ostanú oddelené a stanú sa základom vajcovodov.
Maternica a horná tretina pošvy sa vyvíja zo stredných a dolných častí paramezonefrických vývodov, ktoré vzájomne zrastajú do jednej štruktúry - tzv. laterálna fúzia. Zrastené steny vývodov zaniknú (tzv. vertikálna fúzia) a tak vznikne dutina maternice a hornej tretiny pošvy. Dolné dve tretiny pošvy vznikajú z tzv. sinovaginálneho bulbu, ktorý splynie s dolnou časťou spojených Müllerových vývodov.
Vrodené chyby maternice a hornej tretiny pošvy vznikajú práve poruchou zrastania Müllerových vývodov.
Šiatorská Bukovinka

Polohopis

Obec sa nachádza v južnej časti okresu Lučenec, ktorý patrí do Banskobystrického kraja. Leží v hornej časti potoka Belina a Bukovinského potoka neďaleko štátnej hranice s Maďarskom.
Robert Žitňanský

Životopis

V rokoch 1996 – 1997 študoval na Filmovej a televíznej fakulte Vysokej školy múzických umení v Bratislave (FTF VŠMU), neskôr v rokoch 2003 – 2006 na Filozofickej fakulte Univerzity Konštantína Filozofa v Nitre (FF UKF) a na Filozofickej fakulte Univerzity sv. Cyrila a Metoda v Trnave (FF UCM), kde získal bakalársky titul. V rokoch 2006 – 2008 potom absolvoval magisterské štúdium v odbore verejná politika na Fakulte sociálnych a ekonomických vied Univerzity Komenského v Bratislave (FSEV UK).
Pracoval ako reportér týždenníka Trend (1995 – 1996), redaktor denníka SME (1996 – 1997), korešpondent rádia Slobodná Európa (1997 – 1998). V rokoch 1998 – 1999 bol poradcom podpredsedu vlády SR pre ekonomiku Ivana Mikloša v prvej vláde Mikuláša Dzurindu, následne pokračoval v novinárskej práci ako redaktor týždenníka Domino fórum (1999 – 2004).
V roku 2004 spoluzakladal týždenník .týždeň, kde potom do roku 2009 pôsobil ako zástupca šéfredaktora. Zároveň v rokoch 2004 – 2012 moderoval ekonomickú diskusnú reláciu Analýzy a trendy v spravodajskej televízii TA3.
V rokoch 2009 – 2012 pôsobil ako analytik v Inštitúte pre dobre spravovanú spoločnosť (SGI), kde sa zaoberal najmä otázkami hospodárskej a sociálnej politiky, kapacity inštitúcií a politickej ekonómie štrukturálnych reforiem. Podieľal sa tiež na projekte SGI Nové idey pre Slovensko.
V roku 2012 stál spolu s Danielom Lipšicom, Gáborom Grendelom a Janou Žitňanskou pri zrode politického hnutia Nová väčšina (NOVA). V roku 2015 politické aktivity ukončil.
V máji 2017 utrpel vážne zranenia, keď ho na priechode pre chodcov v belgickom Bruseli zrazilo auto. Bol dlhodobo hospitalizovaný, najprv v Bruseli, v auguste ho vládny špeciál previezol vo vážnom stave na Slovensko. 12. apríla 2018 podľahol následkom zranení, ktoré pri nehode utrpel.
Bol ženatý s konzervatívnou političkou a europoslankyňou Janou Žitňanskou (KDH, NOVA), s ktorou mal tri deti. Jeho otcom bol novinár Eduard Žitňanský, manžel bývalej ministerky spravodlivosti Lucie Žitňanskej.
Mexy

Poloha

Obec má rozlohu 4,9 km². Najvyšší bod je položený 393 m n. m. a najnižší bod 267 m n. m.

Obyvateľstvo

Počet obyvateľov obce je 2 226 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Même

Poloha

Obec má rozlohu 6,15 km². Najvyšší bod je položený 52 m n. m. a najnižší bod 27 m n. m.

Obyvateľstvo

Počet obyvateľov obce je 248 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laviron

Poloha

Obec má rozlohu 19,92 km². Najvyšší bod je položený 853 m n. m. a najnižší bod 658 m n. m.

Obyvateľstvo

Počet obyvateľov obce je 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nové Město (Praha)

Nové Město je mestská štvrť a katastrálne územie Prahy na pravom brehu Vltavy s rozlohou 3,34 km². Pred vytvorením Kráľovského hlavného mesta Prahy to bolo mesto s názvom Nové město pražské.
Časť severne od hranice vedúcej po Jiráskovom moste a uliciach Myslíkovej, Lazarskej a Žitnej 1,75 km² patrí do obvodu a mestskej časti Praha 1, časť severne od tejto hranice do obvodu Praha 2 a malá časť do obvodu Praha 8.
Chiroubles

Poloha

Obec má rozlohu 7,32 km². Najvyšší bod je položený 753 m n. m. a najnižší bod 259 m n. m.

Obyvateľstvo

Počet obyvateľov obce je 363 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brou

Poloha

Obec má rozlohu 19,83 km². Najvyšší bod je položený 201 m n. m. a najnižší bod 147 m n. m.

Obyvateľstvo

Počet obyvateľov obce je 3 470 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
QR kód

QR kód alebo QR Code je dvojrozmerný čiarový kód, ktorý vyvinula japonská spoločnosť Denso-Wave v roku 1994. Skratka „QR“ pochádza z anglického označenia Quick Response (Rýchla reakcia), keďže kód je navrhnutý s ohľadom na rýchle dekódovanie.
Princíp použitia spočíva v tom, že QR kód vytlačený na papier alebo predmet sa zosníma kamerou alebo fotoaparátom, a softvér dekóduje textovú informáciu obsiahnutú v kóde. V Japonsku sa QR kód stal de facto štandardom a väčšina mobilných telefónov so vstavaným fotoaparátom vie tieto kódy dekódovať.

Obsah

QR kód sa skladá z bielych a čiernych štvorcových modulov zložených do štvorcovej matice. Veľkosť matice je od 21×21 do 177×177 bodov s nárastom o 4 moduly v každom rozmere.

Licencia

QR kód je otvorený štandard, keďže spoločnosť Denso-Wave zverejnila špecifikáciu a neuplatňuje patentovú ochranu.
Souastre

Poloha

Obec má rozlohu 7,24 km². Najvyšší bod je položený 165 m n. m. a najnižší bod 119 m n. m.

Obyvateľstvo

Počet obyvateľov obce je 358 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montheries

Poloha

Obec má rozlohu 16,22 km². Najvyšší bod je položený 343 m n. m. a najnižší bod 210 m n. m.

Obyvateľstvo

Počet obyvateľov obce je 72 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Central European Media Enterprises

História

Spoločnosť založil na Bermudách v roku 1994 Ronald Lauder.
23. marca 2009 Time Warner (od roku WarnerMedia) oznámili chystanú investíciu vo výške 241,5 milióna dolárov za 31% podiel v CME. O dva roky neskôr, 3. marca 2011 Time Warner nakúpili akcie za ďalších 3,1 milióna a navýšil tak svoj podiel na 34,4%. Dosiahli tak 47% podielu hlasovacích práv a celkového počtu 22,1 miliónov akcií.  V roku 2019 podľa GoogleFinance  bola trhová kapitalizácia CETV 1,19 miliardy dolárov a Warner vlastnil už viac ako 70%.
Pavol Walluch

Životopis

Asi od roku 1910 pôsobil v Banskej Bystrici. Vo svojom ateliéri navrhoval obytné domy, kultúrne a iné verejné stavby najmä pre Banskú Bystricu a Brezno. Vo svojej tvorbe nadviazal na predvojnový racionalizmus. Z jeho banskobystrických stavieb vyniká Evanjelický dom realizovaný roku 1927 ako prístavba k historickému objektu z konca 18. storočia. Urbanisticky hodnotný je aj nájomný obytný dom na nábreží Hrona (koniec 20. rokov); vlastný rodinný dom s ateliérom na Rudlovskej ceste; vila Dr. Flittnera a i. Autor portálu s výkladom na renesančnom dome č. 13 na Dolnej ulici v Banskej Bystrici. Priatelil sa s maliarom → Júliusom Fuchém, sám príležitostne maľoval. Väčšinu jeho stavieb podľa jeho projektov realizovala Slovensko-česká účastnícka stavebná spoločnosť v Banskej Bystrici. Presbyter banskobystrickej evanjelickej a.v. cirkvi, súdny znalec.
Jozef Feldmann

Životopis

Pochádzal zo Sliezska. V roku 1773 bol Mestskou radou v Banskej Bystrici zvolený za učiteľa, Farský organista v Banskej Bystrici, zvolený Mestskou radou (18. júla 1777). Občanom mesta Banská Bystrica sa stal (15. novembra 1794). V roku 1806-1820 vyučoval na Katolíckom gymnáziu v Banskej Bystrici. Predstavený Bratskej bankovej pokladnice v Banskej Bystrici, pracoval aj pre Lesnícku komoru v Banskej Bystrici. Zachovalo sa viacero jeho autografov.
Näsinneula

Näsinneula je rozhľadňa vo Fínskom meste Tampere s výhľadom na jazero Näsijärvi. Postavená bola v rokoch 1970 – 1971. Otvorená bola 1. mája 1971. Je vysoká 167,9 metrov a je najvyššou vežou vo Fínsku a v Škandinávií. Vo výške 124 metrov sa nachádza otočná reštaurácia (otočí sa každých 45 minút). Dva výťahy premávajú do výšky 120 metrov, kde sa nachádza bufet a na vyššou poschodí reštaurácia.
Na vrchole veže je maják, ktorý pomocou kombinácií farieb hlási obyvateľom predpoveď počasia.
Izraelské národné vodnopólové družstvo mužov

Vrcholné podujatia

Na Olympijské hry sa izraelské družstvo nekvalifikovalo ani raz. Absolvovalo iba jednu neúspešnú svetovú kvalifikáciu na LOH 1980.
Na Majstrovstvá sveta sa družstvo kvalifikovalo 3-krát, prvýkrát v roku 1973. Na všetkých 3 podujatiach MS skončilo posledné, keď dokázalo bodovať iba v jedinom stretnutí na MS 1986. Na týchto majstrovstvách obsadilo posledné 15. miesto, keďže šestnásty Egypt v stretnutiach na MS nenastúpil a bol diskvalifikovaný.
Na elitnom podujatí Majstrovstiev Európy sa družstvo nepredstavilo ani raz. Od roku 1993, odkedy sa hrá kvalifikácia na ME, sa zúčastnilo 3 kvalifikácií, v ktorých skončilo vždy medzi nepostupovými tímami. Niekoľkokrát sa zúčastnilo aj B turnajov Majstrovstiev Európy, v ktorých najlepšie dopadlo v roku 2000, keď obsadilo 6. miesto.
Roquetoire

Poloha

Obec má rozlohu 10,71 km². Najvyšší bod je položený 71 m n. m. a najnižší bod 22 m n. m.

Obyvateľstvo

Počet obyvateľov obce je 1 832 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moháčsky obvod

Moháčsky obvod (maď. Mohácsi kistérség) je bývalá administratívna jednotka v Maďarsku v Baranskej župe. Jeho sídlom bolo mesto Moháč. Obvody boli zavedené v roku 1994 a zanikli v roku 2014, kedy ich nahradili okresy.
Aigremont (Yvelines)

Poloha

Obec má rozlohu 3 km². Najvyšší bod je položený 168 m n. m. a najnižší bod 69 m n. m.

Obyvateľstvo

Počet obyvateľov obce je 1 092 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prestup tepla

Prestup tepla je prenos tepla rozhraním dvoch látok rôzneho skupenstva, presnejšie: prenos tepla medzi jadrom prúdiacej tekutiny a fázovým rozhraním (medzi touto tekutinou a buď tuhou látkou alebo tekutinou iného skupenstva). V užšom zmysle sa prestupom tepla myslí len prenos tepla rozhraním prúdiacej tekutiny a tuhej steny, t. j. presnejšie: prenos tepla medzi jadrom prúdiacej tekutiny a povrchom tuhej steny (inými slovami: prenos tepla cez tzv. medznú vrstvu).
Ak tekutina obteká tuhú stenu (napr. kanála, rúrky, nádoby), treba rozlíšiť tenkú časť tekutiny tečúču v blízkosti steny (tzv. medzná vrstva) a ostatnú časť tečúcej tekutiny (tzv. jadro alebo hlavný prúd tekutiny). V medznej vrstve v dôsledku trenia platí, že rýchlosť tekutiny je nulová pri povrchu steny, potom spojito rastie až je nakoniec na hranici k jadru tekutiny rovnaká ako v jadre tekutiny. V časti medznej vrstvy tekutiny, ktorá je bezprostredne pri stene (tzv. laminárna podvrstva), všetka tekutina prúdi v smere paralelnom k stene (t.j. preč od sledovaného smeru, čiže od smeru kolmého na stenu) a prenos tepla (v sledovanom smere) sa teda realizuje nie prúdením, ale prakticky len slabším mechanizmom - vedením tepla. V laminárnej podvrstve je teda sústredená podstatná časť odporu proti prestupu tepla a nastáva tu hlavná časť „teplotného skoku“ medzi stenou a jadrom tekutiny; laminárna "pod"vrstva môže niekedy tvoriť celú medznú vrstvu. Vo zvyšku medznej vrstvy (ak nie je celá laminárna) a najmä v jadre tekutiny sa prenos tepla (v sledovanom smere) realizuje vedením aj prúdením tepla, vedenie tepla je však voči prúdeniu relatívne bezvýznamné. 
Množstvo tepla preneseného pri prestupe tepla udáva empirický tzv. Newtonov ochladzovací zákon. Nepracuje s teplotami vnútri medznej vrstvy, pracuje len s rozdielom teplôt medzi jadrom tekutiny a povrchom steny. Podrobnosti pozri v článku Newtonov ochladzovací zákon.
Prenos tepla cez stenu obklopenú z oboch strán tekutinami (t.j. postupnosť prestup tepla - vedenie tepla - prestup tepla) sa nazýva prechod tepla. Podrobnosti pozri v článku prechod tepla.
Castagniers

Poloha

Obec má rozlohu 7,52 km². Najvyšší bod je položený 881 m n. m. a najnižší bod 68 m n. m.

Obyvateľstvo

Počet obyvateľov obce je 1 542 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chartreuse (pohorie)

Chartreuse je horský masív vo Francúzskych Alpách západne od Grenoblu; 2 082 m n. m. Stojí v ňom kláštor kartuziánov (po fr. je kartuzián „chartreux“) založený 1084(pozri Grande Chartreuse).
Josef Rosenauer

Detstvo

Josef sa narodil v Chvalšinách ako nemanželské dieťa Voršily Traxlerovej, dcéry tesára Martina Traxlera. Hoci by mal niesť meno po slobodnej matke, bol 26. februára pokrstený s priezviskom Rosenauer; otec sa k nemu však nikdy nepriznal.

Mladosť a vzdelanie

Od 13 rokov sa učil u lesníka Petra Lambechara, ktorý spravoval bažantnicu v neďalekom Červenom Dvore. Počas učenia asi preukázal mimoriadne schopnosti pre lesníctvo, možno i pre prácu geodeta, pretože vyhoveniu jeho žiadosti o služobné povýšenie z roku 1758 bránil len nemanželský pôvod. Listina Márie Terézie z 20. novembra odstránila aj túto prekážku a v roku 1759 Rosenauer nastúpil ako lesný adjunkt do schwarzenberského lesného úradu v Českom Krumlove. Na počiatku 60. rokov študoval na náklady zamestnávateľa na tzv. inžinierskej akadémii vo Viedni, ktorú ukončil v máji 1770 s výborným prospechom. V následujúcom roku získal titul schwarzenberského kniežacieho lesného inžiniera. V roku 1774 sa Josef Rosenauer po zložení zememeračských skúšok stal tiež prísažným zemským zememeračom.

Dielo

Ako zamestnanec vrchnostenskej správy schwarzenberského panstva vypracoval návrh umožňujúci lacnú dopravu dreva z neprístupných pralesov Šumavy v povodí Vltavy svahovým plavebným kanálom cez hlavné európske rozvodie do rieky Große Mühl a ďalej do Dunaja. Odvážny návrh predložil kniežaťu Jozefovi I. Adamovi zo Schwarzenbergu v roku 1774, ale schválený bol až kniežaťom Jánom zo Schwarzenbergu v roku 1779. Samotná realizácia začala po desiatich rokoch v roku 1789 a prvá časť – 39,9 km dlhý tzv. starý kanál vedúci od potoka Zwettelbach k Jeleniemu potoku – bola celkom dokončená v roku 1793. Rosenauer sa obával nedostatku vody z prítokov plavebného kanála a radšej v stavbe nepokračoval, druhá časť (nový kanál) bola postavená podľa Rosenauerovho projektu až v rokoch 1821–1822.
Josef Rosenauer tiež vypracoval projekt kanála, ktorý by obchádzal nesplavné časti Vltavy: pri dnešnej lipenskej hrádzi mal opustiť riečne koryto a pokračovať v trase, ktorej zodpovedá dnešná cesta do Vyššieho Brodu. Kanálom by sa mohli plaviť plte, drevo i polená, súčasne mohla voda poháňať okolo dvadsiatich píl. Hoci bol kanál schválený v roku 1785, realizácia sa odložila pre výšku pozemkových daní a projekt sa nakoniec nikdy nerealizoval.
Knieža Josef Schwarzenberg na začiatku 19. storočia poveril skúseného Rosenauera, vtedy už riaditeľa schwarzenberskej plavby, navrhnutím systému plavenia dreva z oblasti Modravy a Roklanu. Návrh Vchynicko-tetovského plavebného kanála, ktorý obchádzal nesplavný úsek rieky Vydry pod Antýglom spojením s Křemelnou, knieža schválil a okamžite ho začali budovať.
Josef Rosenauer stál tiež pri zriadení plavebného kanála pre plavenie dreva na rieke Aist v Hornom Rakúsku.
Zomrel na jar 1804 v 69 rokoch vo svojom dome na následky neúspešnej operácie močových ciest, zanechal vdovu s ôsmimi deťmi.
V Chvalšinách sú na dome čp. 118 umiestnené dve Rosenauerove pamätné tabule, prvá z roku 1928, druhá z roku 1991. V rokoch 1999-2000 bol v Chvalšinách realizovaný projekt zriadenia Múzea Schwarzenberského plavebného kanála.
ZÈRTZ

Položenie guľôčky

Hráč položí guľôčku ľubovolnej farby zo zásoby na volný krúžok. Následne odstráni z hracej plochy iný volný krúžok, ktorý je na okraji hracej plochy a je možné ho vysunúť bez pohnutia s ostatnými krúžkami. Ak je na ploche nejaký takýto krúžok, je branie povinné. Ak nezostane na ploche žiadny takýto krúžok, žiadny sa neberie. Pokiaľ v zásobe nezostali žiadne guľôčky, hráč musí nasadiť jednu zo svojich získaných guľôčok. Ak po skončení ťahu zostane na ploche izolovaná skupina krúžkov obsadených guľôčkami (okolo ktorej niesu žiadne voľné krúžky), potom hráč, ktorý bol práve na ťahu, si vezme všetky tieto krúžky i s guľôčkami. Z toho vyplýva, že ak dôjde k zaplneniu všetkých krúžkov na ploche, vezme si ich i s guľôčkami hráč, ktorý zaplnil posledný krúžok.

Branie guľôčky

Hráč preskočí jednou guľôčkou na ploche susednú guľôčku, za ktorou je v rovnakom smere volné miesto, a preskočenú guľôčku si vezme (rovnako ako v dáme). Na farbe guľôčok pri preskakování nezáleží. Ak môže potom hráč rovnakým spôsobom tou istou guľôčkou preskočiť ďalšiu guľôčku, musí preskakovať ďalej, až dovtedy, kým to bude možné. Ak je niekoľko možností skokov, hráč si môže vybrať ktorýkoľvek z nich (nemusí si vybrať možnosť, pri ktorej vezme najviac guľôčok). Ak je možné skákať, hráč musí túto akciu vykonať (nemôže vykonať položenie guľôčky).

Cieľ hry

Hra končí vtedy, keď niektorý z hráčov získa 3 guľôčky z každej farby, alebo 4 biele, alebo 5 šedých, alebo 6 čiernych guľôčok. Tento háč sa stáva víťazom hry. Ak hráči začnú neustále opakovať rovnaké ťahy, hra končí remízou.
Orša

Dejiny

Prvé zmienky pochádzajú už z roku 1067. Dnes je Orša priemyselným mestom a predovšetkým jedným z najdôležitejších železničných uzlov Bieloruska a celej východnej Európy: stretávajú sa tu železničné ťahy Varšava – Minsk – Moskva a Petrohrad – Vitebsk – Žmerynka – Odesa, ktoré využívajú mimoúrovňové kríženie a hneď tri železničné stanice.